《耜岩连和六首予与汪子新亦各再和二首 其二》
宋代·方一夔

风韵孤高百尺岩，敝袍争得似荷衫。久知郤氏声名远，自愧宾王骨相凡。

閒捣香涎供玉杵，戏题綵帖拂尘函。醉来为问姮娥信，更倩鱼传与雁衔。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。